“ทองคำ” เช้านี้ลง 100 บ. รูปพรรณขายออกบาทละ 30,950 บ.
ตลาดซื้อขายทองคำในประเทศ เช้านี้เปิดลบ 100 บาท รูปพรรณขายออกบาทละ 30,950 บ. หลังจากต้นสัปดาห์ราคาเริ่มนิ่ง มีการเปลี่ยนต่อวันเพียงเล็กน้อย
ตลาดซื้อขายทองคำในประเทศ เช้านี้เปิดลบ 100 บาท หลังจากต้นสัปดาห์ราคาเริ่มนิ่ง มีการเปลี่ยนต่อวันเพียงเล็กน้อย
23 มี.ค. 2565

ผู้สื่อข่าวรายงานว่า ทองคำในประเทศวันนี้ (23 มี.ค.2565) ปรับราคาลง 100 บาท จากราคาปิดตลาดเมื่อวานนี้ (22 มี.ค.2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.25 น.ที่ผ่านมา ทองคำแท่ง 96.5 % ปรับราคาขึ้นครั้งที่ 1 รับซื้ออยู่ที่บาทละ 30,350 บาท ขายออกบาทละ 30,450 บาท
ด้านทองรูปพรรณ 96.5% รับซื้ออยู่ที่บาทละ 29,804.56 บาท ส่วนราคาขายออกอยู่ที่ 30,950 บาท
ขณะที่ราคาทองคำ Spot เช้านี้ปรับตัวขึ้นสู่บริเวณ 1,922 ดอลลาร์ ในขณะที่เมื่อคืนที่ผ่านมาทองคำโคเม็กซ์ปิดตลาดลดลง 8 ดอลลาร์ สู่บริเวณ 1,921.5 ดอลลาร์ เนื่องมาจากได้รับแรงกดดันจากอัตราผลตอบแทนพันธบัตรรัฐบาลสหรัฐที่พุ่งขึ้นแตะระดับสูงสุดในรอบ 3 ปี และจากการที่นายเจอโรม พาวเวล ประธานธนาคารกลางสหรัฐ (เฟด) ส่งสัญญาณว่า เฟดอาจจะปรับขึ้นอัตราดอกเบี้ยมากกว่า 0.25% เพื่อสกัดเงินเฟ้อ